Wesulile ePhalamende owaphucwa nguZuma isikhundla | News24Wesulile ePhalamende owaphucwa nguZuma isikhundlaCape Town – Lowo obeyiphini likaNgqongqoshe wezeziMali uMcebisi Jonas wesulile njengelungu lePhalamende."Ihhovisi likasotshwebhu we-ANC liyakuqinisekisa ukuthi lowo obeyiphini likangqongqoshe wezeziMali nobeyilungu le-ANC ePhalamende uCde Mcebisi Jonas wesulile njengelungu lePhalamende kanti ubegcina emsebenzini ngo-31 Mashi 2017,” kusho okhulumela isotshwebhu, uNonceba Mhlauli, esitatimendeni ngoLwesine ekuseni."UComrade Jonas uwenze ngendlela encomekayo nangokuzimisela umsebenzi wakhe eyiPhini likaNgqongqoshe futhi eyilungu lePhalamende. Siyambonga uJonas ngomsebenzi wakhe."Sinethemba lokuthi uzoqhubeka nokusebenzela izwe nombutho wethu kweminye imisebenzi ngokuhamba kwesikhathi. Simufisela okuhle.”OLUNYE UDABA: Kusolwa ukuthi badlisiwe ababulawe yinyama yenkukhuIsinqumo sikaJonas silandela esithathwe yilowo obenguNgqongqoshe wezokuThutha uDipuo Peters.IPhalamende likuqinisekisile ukwesula kwakhe njengelungu le-ANC ePhalamende ngoLwesithathu.UMengameli Jacob Zuma waxosha uPeters, Jonas noPravin Gordhan ngesikhathi enza izinguquko kwiKhabhinethi lakhe ngeledlule.UPeters ekhuluma ne-eNCA ngoLwesine ekuseni, uthe samjabulisa kakhulu isinqumo sikaMengameli sokumkhulula emsebenzini wakhe, kwazise besekunesikhathi eside engaphilile kahle, nodokotela bemeluleka ngokuthi akaphumule.
